Aarhuus Stifts-Tidende, 1842-05-17
Udlandet. Om Hamborgs sørgelige Brandere alle Blade nu opfyldte med Beretninger, af hvilke vi her i Korthed levere nogle af de interessanteste: Kongen af Preussen har ved Rescript af 9de ds. befalet, at der i samtlige preussiske Stater skal foretages en Kirke- og Huus=Collect til Bedste for Hamborgs Brandlidte. Til at afhjælpe den øieblikkelige Trang var strax afsendt 25000 2. Militairbagerierne havde faaet Ordre til, strax at bage og afsende til Hamborg 20,000 Stkr. Brød, ligesom 2000 uldne Dækkener ere afgivne fra Militair=Etaterne. Fra Statsministrene Rochow og Rother er udstedt en alm. Opfordring til Understøttelse, og Søhandelens Dampskibe ere udrustede, for at overføre Levnetsmidler og Klædningsstykker. De hannoveranske Stænder have besluttet, at der skal sendes Hamborg en Understøttelse af 100,000 28 af Rigets Midler. Hs. Maj. Kongen af Danmark har tilsendt Senatet, følgende egenhændige Skrivelse, hvori Allerhøists, tilkjendegiver Sin inderlige Deeltagelse i den skete Ulykke: "Jeg har med sand Smerte erholdt Efterretning om den Ulykke, der ved en ødelæggende Jldebrand har rammet Hamborg. Stedse ansaae Jeg denne Nabostads og dens agtværdige Beboeres Velstand og Lykke nøie og adskilleligen forbundne med Mine egne Staters. Derfor gjennemtrænges Jeg af den dybeste Medfølelse ved denne skrækkelige Begivenhed, og det er Mit Hjertes Trang at bevidne selve Stadens høie Senat og lidende Beboere Min dybe og inderlige Deeltagelse. – Det har været Mig en Trøs- og Tilfredsstillelse, at Mine Embedsmænd og Undersaatter i Nærheden have bestræbt sig for at vise sig som Venner i Nøden, og Jeg er overbeviist om, at de fremdeles ved Hjælp og Raad efter bedste Kræfter ville bevise et saadant menneskekjærligt Sind og Agtelse for Ulykken. Jmidlertid ønsker Jeg dog ogsaa som Konge og i Mit Folks Navn ikke at staae tilbage med Hensyn til Mine enkelte Undersaatters udviste Medfølelse. – Det høie Senat vil visseligen modtage disse ikke i sædvanlig Form nedskrevne Linier med en Følelse, der stemmer med Min egen, og forbliver Jeg samme med Kongelig Gunst og Naade særdeles bevaagen. Givet paa Mit Slot Sorgenfri, d. 9 Mai 1842. Christian R. Deeltagende Skrivelser ere ligeledes indløbne fra Storhertugerne af Oldenborg og Schwerin; Sidstnævnte har tillige sendt 10,000 28. Storhertugen, af Schwerin har ligeledes foranstaltet Collecter i sine Stater. Den engelske Generalconsul Hodges har truffet foreløbige Anstalter til at samle Bidrag i Engelland. (Ogsaa i Khvn. er aabnet en Jndsamling, og i flere Provindstæder, f. Ex. Nakskov, Nykjøbing paa Falster, er sammentraadt Committeer i samme Øiemeed.) Conferentsraad Donner og Etatsr. Bauer skulle (ifølge D. Ugsk.) have udstedt en alm. Opfordring til hele Europa om at komme de ulykkelige Hamborgere til Hjælp. Selv have de hver givet 3000 Bco. De til Hjælpeforeningen indkomne Summer udgjorde allerede 70,000 F. Bco. Alene fra den lille By Heide i Ditmarsken var indsendt 2700 F. En Borgerkone har sendt sine Sølv Lysestager. Boghandlerforeningen i Leipzig har sendt sine brandlidte Collegaer 2000 £. Bremen har aabnet Hamborg en Credit paa 2 Millioner 18. Forretningerne gaae atter deres Gang, Vexlerne blive prompte betalte, Disconton holder sig under 4 PC. J en af Hamborgs Kjøbmænd hos Præses Commereii den 9de afholdt Forsamling besluttedes, at Afskrivninger skulde atter begynde, at den Ene skulde hjælpe den Anden med Disconteren af Vexler osv. Man ventede, at Børsen, allerede skulde aabnes i Fredags. Alle Assurancecompagnier betale, tildeels ved Stadens Hjælp. De fleste Beretninger stemme overeens deri, at Jlden var udbrudt hos Cigarfabriqueur Cohn, som tillige havde et Kludelager, boende paa den nordre Side af Deichstrasse. Andre havde formeent, at den var opkommen hos en Snedker. Begge disse Beretninger falde sammen, idet Cohn (der i alle Blade siges at være født i Ringkjøbing) og den omtalte Snedker boede i eet og samme Huus. Begge disse Mænd vare strax blevne arresterede, mindre, antog man, fordi de vare mistænkte for Brandstiftelse, end for at beskytte dem mod Pøbelens Forbittrelse. J det khvnske Blad: "Dagen" hedder det, at alle paa Hamborg trukne Vexler ere blevne honorerede, idet flere af de store Handelshuse have anseet saadan Velvillie mod deres Medborgere for en Æressag. Husene: Heine, Jenisch, Donner og Bauer ere traadte sammen og have oprettet en foreløbig Discontobank, i hvilken de have indskudt 2 Millioner K. Bco. Samme Beretning melder ogsaa, at den ædle Salomon Heine har skjænket til øieblikkelig Understøttelse 300,000 1/2 Banco, og at han havde meldt Senatet, at der maa trækkes paa ham indtil et Beløb af 3 Millioner til Forstrækninger for skadelidte Medborgere. (Den "Berlingske Tidende" bekjendtgjør i denne Anledning; Under vort Ophold i Hamborg indtil Tirsdag Aften have vi aldeles ikke hørt noget om de mange Hundredtusinder, som den brave og velgjørende Salomon Heine skulde have skjænket til de Brandlidte, eller de Millioner, han skulde have stillet til Senatets Disposition, ikke heller have vi hørt noget Bestemt om, at 4 Hamborger=Altonaer Huse have forenet sig til en Disconto-Association; men saameget er vist, at Tilliden meer og mere vender tilbage, og at Forretningerne ville om kort Tid være igjen i fuld Gang. De afbrændte Huses Antal angives i Neue Zeitung til 2000, og Skaden anslaas til circa 100 Millioner.